
(Návrh)

ZÁKON

z ... 2026,

ktorým sa mení a dopĺňa zákon č. 167/2026 Z. z. o medzinárodnej justičnej spolupráci v trestných veciach 


Národná rada Slovenskej republiky sa uzniesla na tomto zákone:

Čl. I

Zákon č. 167/2026 Z. z. o medzinárodnej justičnej spolupráci v trestných veciach sa mení a dopĺňa takto:

1. V § 10 ods. 1, § 75 ods. 6 písm. h), § 231 ods. 1 úvodnej vete, § 269 ods. 1 písm. h) a ods. 3 a § 274 sa slová „piatej hlavy“ nahrádzajú slovami „šiestej hlavy“.

2. V § 89 ods. 1 sa slová „piata hlava“ nahrádzajú slovami „šiesta hlava“.

3. V tretej časti sa za tretiu hlavu vkladá nová štvrtá hlava, ktorá vrátane nadpisu znie:

„ŠTVRTÁ HLAVA
PREVZATIE A ODOVZDANIE TRESTNÉHO KONANIA 

§ 164a
Predmet úpravy

(1) Táto hlava upravuje postup slovenských orgánov pri prevzatí a odovzdaní trestného konania medzi členskými štátmi podľa osobitného predpisu.38a) 

(2) Členským štátom sa na účely tejto hlavy rozumejú členské štáty vrátane Írskej republiky.

§ 164b
Prevzatie trestného konania z iného členského štátu

(1) Orgánom príslušným na konanie a rozhodovanie o prevzatí trestného konania z iného členského štátu je okresná prokuratúra, ktorá vedie trestné stíhanie proti podozrivej alebo obvinenej osobe v súvislosti s tými istými alebo inými skutkovými okolnosťami.

(2) Ak nie je možné určiť príslušnosť podľa odseku 1, justičným orgánom Slovenskej republiky príslušným na konanie a rozhodovanie o prevzatí trestného konania je okresná prokuratúra, v ktorej obvode má podozrivý, obvinený alebo poškodený trvalý pobyt, posledný trvalý pobyt alebo sa zdržiava alebo sídlo. Ak sa nedajú miesta podľa prvej vety zistiť alebo sú mimo územia Slovenskej republiky, príslušným justičným orgánom Slovenskej republiky je okresná prokuratúra, v ktorej obvode došlo k spáchaniu trestného činu. Ak sa nedajú miesta podľa prvej a druhej vety zistiť alebo sú mimo územia Slovenskej republiky, určí príslušný justičný orgán Slovenskej republiky generálna prokuratúra. 

(3) Ak je žiadosť doručená nepríslušnému justičnému orgánu, tento orgán ju postúpi bez zbytočného odkladu príslušnej okresnej prokuratúre podľa odseku 1 alebo 2. 

(4) Príslušný justičný orgán Slovenskej republiky rozhoduje o prevzatí trestného konania uznesením. 

§ 164c             
Opravné prostriedky

(1) Proti rozhodnutiu o prevzatí trestného konania z iného členského štátu je prípustná sťažnosť.

(2) Na konanie a rozhodovanie o sťažnosti je príslušný okresný súd podľa § 16 ods. 1 Trestného poriadku, v ktorého obvode má sídlo okresná prokuratúra, ktorá rozhodla o prevzatí trestného konania z iného členského štátu. 

§ 164d
Postup po prevzatí trestného konania z iného členského štátu

	Po nadobudnutí právoplatnosti rozhodnutia o prevzatí trestného konania z iného členského štátu, okresná prokuratúra príslušná podľa § 370c ods. 1 alebo 2 vydá uznesenie o začatí trestného stíhania.

§ 164e
Odovzdanie trestného konania do iného členského štátu

(1) Orgánom príslušným na vydanie žiadosti o odovzdanie trestného konania podľa osobitného predpisu38b) je v prípravnom konaní prokurátor a v konaní pred súdom predseda senátu.

(2) Podnet na odovzdanie trestného konania podľa osobitného predpisu38c) sa podáva orgánu podľa odseku 1 písomne alebo ústne do zápisnice. 

§ 164f
Preklady

Žiadosti podľa tejto hlavy sa preložia v súlade s § 18. 

§ 164g
Náklady

Ak dožadujúci orgán predložil návrh na rozdelenie nákladov spojených s odovzdaním trestného konania do Slovenskej republiky podľa osobitného predpisu,38d) na konzultácie a uzavretie dohody o ich rozdelení je príslušná okresná prokuratúra podľa § 370c ods. 1 alebo 2. 

§ 164h
Poskytovanie súčinnosti

Na účely podávania správ inštitúciám Európskej únie a zjednodušenia spolupráce s inými členskými štátmi generálna prokuratúra a súdy poskytnú ministerstvu spravodlivosti na jeho žiadosť potrebné informácie, najmä o počte vydaných žiadostí o odovzdanie trestného konania do iného členského štátu, o žiadostiach o prevzatie trestného konania z iného členského štátu a o čase potrebnom na rozhodnutie o žiadostiach o prevzatie trestného konania z iného členského štátu.“.

Doterajšia štvrtá až jedenásta hlava sa označujú ako piata až dvanásta hlava.

Poznámky pod čiarou k odkazom 38a až 38d znejú:
„38a) Nariadenie Európskeho parlamentu a Rady (EÚ) 2024/3011 z 27. novembra 2024 o odovzdávaní trestného konania (Ú. v. EÚ L 2024/3011, 18.12.2024).
38b) Čl. 2 ods. 3 nariadenia (EÚ) 2024/3011.
38c) Čl. 5 ods. 3 nariadenia (EÚ) 2024/3011.
38d) Čl. 19 ods. 2 nariadenia (EÚ) 2024/3011.“.

4. V § 201 ods. 1 sa slová „deviata hlava“ nahrádzajú slovami „desiata hlava“.

5. V § 213 ods. 6, § 216 ods. 1, 3 a 5 a § 218 ods. 1 písm. d) sa slová „deviatej hlavy“ nahrádzajú slovami „desiatej hlavy“.

6. V § 245 ods. 3, § 246 a § 277 sa slová „siedmej hlavy“ nahrádzajú slovami „ôsmej hlavy“.

7. V § 245 ods. 3 a § 246 sa slová „desiatej hlavy“ nahrádzajú slovami „jedenástej hlavy“.

8. V § 254 ods. 2 sa slová „siedmej alebo desiatej hlavy“ nahrádzajú slovami „ôsmej alebo jedenástej hlavy“.

9. V § 307 ods. 1 prvej vete sa slová „podľa tejto hlavy“ nahrádzajú slovami „podľa tohto dielu“. 

Čl. II

Tento zákon nadobúda účinnosť 1. apríla 2027 okrem čl. I body 1, 2 a 4 až 9, ktoré nadobúdajú účinnosť 1. januára 2028.

